|  |  |
| --- | --- |
| 22.11.2018. | Nr.14/8 |

**GROZĪJUMI JELGAVAS PILSĒTAS DOMES 2017.GADA 25.MAIJA LĒMUMĀ NR.6/5 “PROJEKTA „NOZĪMĪGA KULTŪRVĒSTURISKĀ MANTOJUMA SAGLABĀŠANA UN ATTĪSTĪBA KULTŪRAS TŪRISMA PIEDĀVĀJUMA PILNVEIDOŠANAI ZEMGALES REĢIONĀ” IESNIEGŠANA”**

(ziņo I.Škutāne)

**Atklāti balsojot: PAR – 14** (A.Eihvalds, I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **1** (L.Zīverts),

Jelgavas pilsētas pašvaldība sadarbībā ar četriem partneriem – Bauskas un Dobeles novadu pašvaldībām, Jelgavas Romas katoļu draudzi un Jelgavas Svēto Sīmeana un Annas Pareizticīgo draudzi īsteno projektu Nr.5.5.1.0/17/I/002 „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” (turpmāk – projekts).

Jelgavas pilsētas pašvaldības projekta darbību izmaksas bija plānotas 2 913 818,56 *euro* apmērā, t.sk. Eiropas Reģionālās attīstības fonda finansējums – 821 263,00 *euro*, valsts budžeta dotācija pašvaldībām – 36 232,19 *euro*, pašvaldības finansējums – 2 056 323,37 *euro*. Ņemot vērā projekta sadarbības partnera – Dobeles novada pašvaldības projekta darbību izmaksu pieaugumu par 345 623,25 *euro*, projekta izmaksas visiem partneriem kopā sasniedza 6800522,56 *euro*.

Projekta darbību īstenošanai Jelgavas pilsētas pašvaldība 2018.gada 3.aprīlī ar SIA “RERE MEISTARI” noslēdza būvdarbu līgumu “Ēku Vecpilsētas ielā 14 un Krišjāņa Barona ielā 50, Jelgavā pārbūve un restaurācija” par kopējo līguma summu 1 784 264,32 *euro* un izpildes termiņu – 2019.gada 2.oktobris. Būvdarbu laikā ir identificētas darbu apjomu izmaiņas un papildus būvdarbi, kas nepieciešami kvalitatīvai ēku pārbūves un restaurācijas darbu turpināšanai, kuru kopējās izmaksas ir 66 046 *euro*. Lai nodrošinātu projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2017.gada 25.maija lēmumā Nr.6/5 “Projekta „Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” iesniegšana” (turpmāk – lēmums) šādus grozījumus:

1. Aizstāt lēmuma 1.punktā skaitli “6 454 899,31” ar skaitli “6 866 568,56”, skaitli “2 913 818,56” ar skaitli “2 979 864,56”, skaitli “2 056 323,37” ar skaitli “2 122 369,37”.
2. Aizstāt lēmuma 2.2.punktā skaitli “1 578 100” ar skaitli “1 644 146”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 22.novembrī